    Ìgbà tí a ṣe eléyìí tán, inú iwin náà dùn púpọ̀, ṣùgbọ́n ó ku bí a o ti ṣe ahọ́n ìyàwó rẹ̀ gígùn gbọ̀ọ̀rọ̀. Ibi tí mo ti ń ronú eléyìí, ni mo rí omi tí ó kán sílẹ̀ lára ẹ̀wù Ìgbéraga-ìbànújẹ́, mo lọ sí ibi tí ẹ̀wù náà wà, nígbà tí mo sì fi ọwọ́ kan omi náà ó dàbí afárá oyin. Ṣùgbọ́n bí mo ti n ti ibi tí àkísà ẹ̀wù náà wà bọ̀, mo yà sí ọ̀dọ̀ Ahọ́ndíwúrà, mo fi ọwọ́ kan ahọ́n rẹ̀ gígùn, bí omi tí ń bẹ lọ́wọ́ mi sì ti kan ahọ́n náà ni mo ri i ti o n ká wọ inú bí ẹ̀wọ̀n agogo. N kò sì dúró pẹ́ títí tí mo ri i tí ahọ́n yìí sá wọlé tan tí ahọ́n mìíràn yọ dípò rẹ̀ tí ó ṣe ìwọ̀n ẹnu.
    Igba ti a se eleyii tan, inu iwin naa dun pupo, sugbon o ku bi a o ti se ahon iyawo re gigun gbooro. Ibi ti mo ti n ronu eleyii, ni mo ri omi ti o kan sile lara ewu Igberaga-ibanuje, mo lo si ibi ti ewu naa wa, nigba ti mo si fi owo kan omi naa o dabi afara oyin. Sugbon bi mo ti n ti ibi ti akisa ewu naa wa bo, mo ya si odo Ahondiwura, mo fi owo kan ahon re gigun, bi omi ti n be lowo mi si ti kan ahon naa ni mo ri i ti o n ka wo inu bi ewon agogo. N ko si duro pe titi ti mo ri i ti ahon yii sa wole tan ti ahon miiran yo dipo re ti o se iwon enu.